Diari Oficial de la Generalitat Valenciana


Sumari del DOGV 6736, del 16-03-2012 (2012/2552)

Aprovació definitiva de la modificació puntual número 2 del projecte de delimitació del sòl urbà.
-------------------------------------------------------------------------------------------------

### Dades del document

Número de DOGV
:   6736

Data del DOGV
:   16-03-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/2552


Data del document
:   27-02-2012

Organisme emissor
:   Ajuntament de la Pobla de Benifassà

Tipus de document
:   Anunci

Descriptors 

:   * Pobla de Benifassà, la
    * pla d'urbanisme
    * administració local

Aprovació definitiva de la modificació puntual número 2 del projecte de delimitació del sòl urbà. [2012/2552]  
Vist l'Acord del Ple municipal, de 21 de desembre de 2011, amb el tenor literal:   
«Quint. Aprovació, si és procedent, de la modificació puntual núm. 2 del projecte de delimitació del sòl urbà de la Pobla de Benifassà. Modificació normativa Cubiero (terrasses).  
El document de planejament vigent al municipi de la Pobla de Benifassà i que regix l'activitat urbanística és el projecte de delimitació del sòl urbà, aprovat definitivament per la Comissió Territorial d'Urbanisme de Castelló en 31.01.1989. Des de l'aprovació definitiva de l'esmentat planejament vigent, s'ha vist la necessitat d'adaptar-lo a les circumstàncies existents que no van ser previstes en el document vigent.  
La present modificació tracta d'adequar la problemàtica existent en allò que s'ha reglamentat per a les cobertes en l'actual normativa urbanística vigent en els cascos urbans de la Pobla de Benifassà. Actualment el planejament vigent d'este municipi preveu que les cobertes siguen inclinades amb pendent no inferior al 25% i no superior al 45% amb teula àrab o ceràmica que done una aparença, textura i color semblant a la teula àrab tradicional, sense elevar-se en cap cas més de 3,5 metres sobre l'altura reguladora màxima. Esta reglamentació no ha tingut en compte les característiques arquitectòniques de les cobertes de nombrosos edificis existents amb anterioritat a l'aprovació de l'esmentat planejament, compostes en un percentatge de la seua superfície per terrasses planes accessibles.  
En conseqüència amb l'anterior, el tècnic Carlos Rubio Rubio ha preparat una memòria que justifica i proposa modificar degudament la regulació de les cobertes prevista en l'article 36 de l'esmentat projecte de delimitació del sòl urbà.   
El Ple considera oportuna esta modificació ja que ajuda a aclarir la regulació de les cobertes de manera que existisquen menys equívocs respecte d'això.  
I així el Ple, amb la deliberació prèvia i per unanimitat dels presents que suposen majoria absoluta exigida legalment, acorda:  
  
Primer. Aprovar provisionalment la modificació puntual núm. 2 del projecte de delimitació del sòl urbà de la Pobla de Benifassà de 1989 i vigent, de manera que d'acord amb l'esmentada memòria tècnica l'article 36 de l'esmentat document quede redactat amb el següent tenor literal:  
«Article 36. Cobertes  
Les cobertes seran inclinades de teula àrab, o ceràmica que done una aparença, textura i color semblant a la teula àrab tradicional; en proporció superior al 60% de la seua superfície, podent tractar-se la resta com a coberta plana amb paviment de taulellet.  
Els pendents de les cobertes inclinades seran no inferiors al 25% i no superior al 45%. En cap cas, els careners de la teulada s'elevaran més de 3,5 m sobre l'altura màxima reguladora.»  
  
Segon. Exposar al públic per 31 dies hàbils este acord per mitjà de publicació d'este al tauler d'anuncis municipal, en el Butlletí Oficial de la Província de Castelló, en el Diari Oficial de la Comunitat Valenciana i en un periòdic provincial d'àmplia difusió perquè els interessats, si és el cas, puguen presentar les observacions, al·legacions o reclamacions que consideren oportunes contra este acord.  
  
  
Tercer. En cas de no presentar-se observacions, al·legacions o reclamacions en este termini, este acord s'entendrà automàticament definitiu i entrarà en vigor.  
En cas que sí es presenten observacions, al·legacions o reclamacions, estes s'estudiaran pel Ple que resoldrà definitivament sobre la seua aprovació i entrada en vigor.  
  
Quart. Una vegada, si és el cas, aprovada l'esmentada modificació es donarà compte a la Generalitat Valenciana per a la seua constància i als efectes oportuns.»  
Es fa públic que per no haver-se presentat al·legacions, reclamacions o observacions durant l'esmentat període d'exposició al públic, l'esmentat acord provisional passa a ser definitiu i entraran en vigor les modificacions indicades amb la present publicació.  
  
La Pobla de Benifassà, 27 de febrer de 2012.- L'alcalde: Víctor Gargallo Bel.